Diari Oficial de la Generalitat Valenciana


Sumari del DOGV 6526, del 23-05-2011 (2011/5685)

RESOLUCIÓ de l'11 de maig de 2011, del director general de Justícia i Menor, per la qual s'atorguen destinacions als funcionaris del cos d'Auxili Judicial de l'Administració de Justícia (torn lliure), que van superar les proves selectives convocades per Orde JUS/1653/2010, de 31 de maig, a l'àmbit de la Comunitat Valenciana
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6526

Data del DOGV
:   23-05-2011

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2011/5685


Data del document
:   11-05-2011

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * funcionari

RESOLUCIÓ de l'11 de maig de 2011, del director general de Justícia i Menor, per la qual s'atorguen destinacions als funcionaris del cos d'Auxili Judicial de l'Administració de Justícia (torn lliure), que van superar les proves selectives convocades per Orde JUS/1653/2010, de 31 de maig, a l'àmbit de la Comunitat Valenciana
[2011/5685]
De conformitat amb el que estableix l'article 28 i 29 del Reial Decret 1451/2005, de 7 de desembre, pel qual s'aprova el Reglament d'Ingrés, Provisió de Llocs de Treball i Promoció Professional del Personal funcionari al servei de l'administració de Justícia, he resolt adjudicar destinacions en els òrgans judicials i fiscals, que es relacionen en annex I, als funcionaris del cos d'Auxili Judicial (torn lliure), nomenats funcionaris de carrera del cos d'Auxili Judicial, per Orde de l'11 de maig de 2011, tenint en compte el següent:
Primer
Els funcionaris del cos d'Auxili Judicial, als quals se'ls atorga destinació en aquesta resolució, hauran de prendre possessió del seu càrrec en horari de 8:30 a 9.30, en el termini de vint dies naturals, comptadors des de l'endemà de la publicació de la present Resolució en el Butlletí Oficial de l'Estat, d'acord amb el que estableix l'article 29, del citat Reial Decret atenent la destinació adjudicada i a les seus següents:
Direcció General de Justícia i Menor
Servei de Recursos Humans
Carrer Avellanes, 14-5a València
Direcció Territorial de Justícia
Rambla de Méndez Núñez, 41 (Torre de Generalitat)
Alacant
Direcció Territorial de Justícia
Carrer Major, 76 Castelló
Segon
Els funcionaris interins, que actualment ocupen places que han estat adjudicades als aspirants aprovats, cessaran el dia de la publicació de la present Resolució en el Butlletí Oficial de l'Estat, llevat dels suposats casos excepcionals.
Tercer
En compliment de la legislació sobre incompatibilitats del personal al servei de l'administració pública (Llei 53/1984, de 26 de desembre), aplicable al personal al servei de l'Administració de Justícia, en virtut de l'article 498 de la Llei Orgànica del Poder Judicial 6/1985, de l'1 de juliol, reformada per Llei Orgànica 19/2003, de 23 de desembre, aquells aspirants que ostenten ja la condició de funcionaris de carrera haurà de manifestar la seua opció en l'acta de presa de possessió.
Quart
Els funcionaris del cos d'Auxili Judicial, als quals se'ls atorga destinació en virtut d'aquesta resolució, no obstant haver estat destinats amb caràcter forçós per l'orde de qualificació segons les seues preferències, no podran participar en concurs de trasllats fins que transcórreguen dos anys des de la data d'aquesta resolució. I per al còmput dels dos anys caldrà ajustar-se al que estableix el paràgraf segon de l'article 529.3, de la Llei Orgànica 6/1985, de l'1 de juliol, del Poder Judicial.
Cinqué
Les places oferides als aspirants, mitjançant una Resolució de 28 de març (BOE 12.04.2011), i no adjudicades en la present resolució, mantenen la seua condició de desertes.
Contra la present resolució podrà interposar-se recurs potestatiu de reposició davant de la Direcció General de Justícia i Menor, en el termini d'un mes, segons el que estableixen els article 116 i 117 de la Llei 30/1992, de 26 de novembre, de Règim jurídic de les Administracions Públiques i Procediment Administratiu Comú, o contenciós administratiu davant dels jutjats contenciosos administratius de València, en el termini de dos mesos, des de l'endemà de la seua publicació en el Butlletí Oficial de l'Estat, segons el que disposa l'article 9 de la Llei 29/98, de 13 de juliol, Reguladora de la Jurisdicció Contenciosa Administrativa.
València, 11 de maig de 2011.- El director general de Justícia i Menor: Antonio Gastaldi Mateo.